
Parlamentul  României

Camera  Deputaţilor

Comisia pentru Sănătate şi Familie
                    Nr. 28/  356 /  31 iulie 2003 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra propunerii legislative privind formarea profesională şi pregătirea continuă a medicilor şi farmaciştilor     ( PL nr.160/2002), care înlocuieşte raportul nr.28/737/18 decembrie 2002. Menţionăm că, la întocmirea prezentului raport de înlocuire s-au avut în vedere propunerile şi observaţiile pertinente, rezultate în urma unor largi audieri şi consultări la care au participat toţi rectorii instituţiilor de învăţământ superior medical şi farmaceutic uman, precum şi punctul de vedere al Ministerului Sănătăţii şi Familiei nr.DB 554/22.01.2003.

În raport de obiectul şi conţinutul său,  propunerea legislativă face parte din categoria legilor ordinare.

                   PREŞEDINTE,                                               SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                         Nr. 28/ 356 /  31  iulie 2003

R A P O R T   D E    Î N L O C U I R E    

asupra propunerii legislative privind formarea profesională şi

pregătirea continuă a medicilor şi farmaciştilor

1. Cu adresa nr.160 din 9 mai 2002,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind formarea profesională şi pregătirea continuă a medicilor şi farmaciştilor ( PL nr.160/2002) . La întocmirea prezentului raport de înlocuire, s-au avut în vedere propunerile şi observaţiile pertinente, rezultate în urma unor largi audieri şi consultări la care au participat toţi rectorii instituţiilor de învăţământ superior medical şi farmaceutic, precum şi punctul de vedere al Ministerului Sănătăţii şi Familiei nr.DB 554/22.01.2003.

Având în vedere specificul învăţământului medical şi farmaceutic uman, care are în componenţă atât activităţi didactice propriu-zise, cât şi activităţi practice de asistenţă medicală sau farmaceutică, o reglementare unitară se impune cu necesitate. Propunerea legislativă prevede atribuţii concrete pentru instituţiile de învăţământ superior, Ministerul Sănătăţii  şi Ministerul Educaţiei, Cercetării şi Tineretului. De asemenea, aceasta reglementează formele specifice de organizare a învăţământului postuniversitar medical şi farmaceutic, precum rezidenţiatul , programele pentru dobândirea de competenţe, supraspecializări sau a celei de a doua specialităţi, educaţie medicală, masterat şi doctorat. Pentru asigurarea cu cadre didactice a universităţilor şi buna desfăşurare a procesului de învăţământ au fost reglementate raporturile dintre preparatori 

şi rezidenţi, modul de confirmare în rezidenţiat al cadrelor didactice, a personalului neatestat în cercetare şi al doctoranzilor cu frecvenţă.

O secţiune a propunerii legislative cuprinde prevederi privind modul de organizare al învăţământului postuniversitar în unităţile sanitare acreditate, la conducerea acestora de către cadrele didactice şi la folosirea spaţiilor şi dotărilor în procesul de învăţământ.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele ce fac obiectul raportului  de înlocuire.

2. În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.74 alin.(2) din Constituţia României.

3. La lucrările comisiei din 7 – 10.07.2003, 28 – 31.07.2003  au fost prezenţi 15 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie a propus, în unanimitate,  adoptarea propunerii legislative cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea propunerii amendamentelor

0.
1.
2.
3.

1.
Titlul legii

“Lege privind formarea profesională şi pregătirea continuă a medicilor şi farmaciştilor ”
Nemodificat.




2.
Cap.1. – titlu
“Dispoziţii generale”


Cap.1 se reformulează în Capitolul I cu titlul nemodificat.


3.
Art.1

“Art.1. – (1)  Formarea, specializarea şi perfecţionarea personalului medico-farmaceutic cu studii superioare din sectorul sanitar se desfăşoară pe domenii specifice în cadrul învăţământului postuniversitar, conform cerinţelor determinate de strategiile programelor naţionale de sănătate.

(2) Învăţământul postuniversitar medical şi farmaceutic uman este organizat de  instituţii de învăţământ superior de profil publice sau private, acreditate şi se află în coordonarea Ministerului Sănătăţii şi Familiei şi Ministerului Educaţiei şi Cercetării.”


Art.1 se reformulează astfel:

(1) Specializarea şi dezvoltarea profesională continuă a personalului medical şi farmaceutic cu studii superioare din sectorul sanitar se desfăşoară pe domenii specifice în cadrul învăţământului postuniversitar, conform cerinţelor determinate de strategiile programelor naţionale de sănătate, dar şi de  cerinţele profesionale                 obiective, resimţite de medici şi farmacişti, în funcţie de morbiditatea generală şi loco-regională, de necesarul de specialişti pendinte de acestea, de intrările şi ieşirile din sistemul de sănătate.

(2) Pentru asigurarea managementului unitar,  la nivel naţional, al  programelor de specializare şi dezvoltare profesională continuă ale personalului  medical şi farmaceutic din sistemul naţional de sănătate se înfiinţează Autoritatea Naţională pentru Coordonarea Învăţământului Postuniversitar Medical şi Farmaceutic Uman, ca unitate cu personalitate juridică, în coordonarea Ministerului Sănătăţii., cu finanţare  din surse  proprii, şi din alte surse atrase,  în condiţiile legii. Autoritatea Naţională pentru Coordonarea Învăţământului Postuniversitar Medical şi Farmaceutic Uman are sediul în Bucureşti şi se înfiinţează prin reorganizarea Centrului Naţional de Perfecţionare Postuniversitară a Medicilor, Farmaciştilor, altui Personal cu studii superioare şi Asistenţilor Medicali.
(3) Autoritatea Naţională pentru Coordonarea Învăţământului Postuniversitar Medical şi Farmaceutic Uman elaborează standarde de calitate pentru acreditarea tuturor programelor de pregătire corespunzătoare acestui subsistem de învăţământ precum şi  criterii de acreditare/reacreditare a Centrelor şi instituţiilor de pregătire postuniversitară, în conformitate cu cerinţele naţionale şi recomandările Comisiei Europene în domeniu.

(4) Rolul principal al  Autorităţii Naţionale pentru Coordonarea Învăţământului Postuniversitar Medical şi Farmaceutic Uman în context european este  crearea şi implementarea strategiilor de planificare, specializare, dezvoltare şi evaluare profesională continuă a resurselor umane din reţeaua naţională de asistenţă medicală.

(5) În exercitarea atribuţiunilor sale, Autoritatea Naţională pentru Coordonarea Învăţământului Postuniversitar Medical şi Farmaceutic Uman aplică strategiile specifice ale Ministerului Sănătăţii  şi   ale Ministerului Educaţiei, Cercetării şi Tineretului în domeniul învăţământului postuniversitar medical şi farmaceutic uman, colaborând, în acest sens, cu Departamentele de învăţământ postuniversitar ale instituţiilor de învăţământ superior de profil şi cu alte instituţii sau persoane acreditate de Ministerul Sănătăţii, ca furnizori de  formare                    şi dezvoltare  profesională în domeniu.. Autoritatea Naţională pentru Coordonarea Învăţământului Postuniversitar Medical şi Farmaceutic Uman are reprezentanţe la nivel teritorial în centrele universitare.

Autori:dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ), doamna dep.dr.Ana Florea (Grupul Parlamentar al (Grupul Parlamentar al Minorităţilor Naţionale). 


Prezenta lege face referire numai la specializare şi dezvoltare profesională continuă, nu şi la formarea universitară de bază.

      Expunem o serie de argumente care pledează pentru înfiinţarea Autorităţii Naţionale pentru Coordonarea Învăţământului Postuniversitar Medical şi Farmaceutic Uman.

 - În toate ţările membre ale Comunităţii Europene managementul unitar al învăţământului naţional medical postuniversitar, sau postcolegiu, de specializare şi dezvoltare profesională continuă este coordonat de o Autoritate Naţională independentă, atât politic cât şi financiar, deci la adăpost de orice ingerinţe exterioare.

- Organismul respectiv elaborează standarde de calitate a tuturor programelor de pregătire corespunzătoare acestui subsistem de învăţământ cu totul special, standarde de evaluare a acestora, precum şi criterii de acreditare/reacreditare a Centrelor şi instituţiilor de pregătire postuniversitară, în conformitate cu cerinţele naţionale şi recomandările Comisiei Europene în domeniu.

- Autoritatea Naţională pentru învăţământul postuniversitar se află în directă legătură cu Comitetul Consultativ pentru Învăţământul Medical creat de Comisia Europeană, cu Uniunea Europeană a Medicilor Specialişti            ( UEMS) şi cu  Consiliul European pentru Educaţia Medicală Continuă               ( EACCME).

- Rolul principal al organismului descris în context european este reprezentat de crearea şi implementarea strategiilor de planificare, specializare, dezvoltare şi evaluare profesională continuă şi a resurselor umane din reţeaua naţională de asistenţă medicală.

- În acest sens, Autoritatea Naţională stabileşte termenii de colaborare între Ministerul Sănătăţii şi Ministerul Educaţiei, Cercetării şi Tineretului pentru construcţia şi dezvoltarea unui sistem comun, congruent, de specializare postuniversitară şi dezvoltare profesională continuă, adaptat cerinţelor naţionale  ( pe care le va identifica permanent, atât la nivel general cât şi loco-regional sau chiar individual) şi resursele educaţionale universitare şi neuniversitare disponibile, dar şi la rigorile UEMS şi EACCME.

- Autoritatea Naţională monitorizează întreaga pregătire pentru specializare şi perfecţionare asigurând selecţia participanţilor după criterii obiective, respectarea standardelor de durată, conţinut şi evaluare ale acestora.

- Autoritatea Naţională analizează, evaluează, planifică şi ţine evidenţa structurii resurselor umane din reţeaua naţională de asistenţă medicală, pe specialităţi, grade profesionale, nivele de calificare.

- Autoritatea Naţională reprezintă organismul expert în consultanţă managerială pentru toţi asociaţii în subsistemul de învăţământ postuniversitar medical şi farmaceutic uman , sub toate aspectele.



4.
Art.2

“Art.2. – Învăţământul postuniversitar medical şi farmaceutic uman se desfăşoară conform planurilor de învăţământ elaborate de instituţiile de învăţământ superior, cu avizul Ministerului Sănătăţii şi Familiei, Colegiului Medicilor din România , respectiv al Colegiului Farmaciştilor din România .”


Se propune ca art.2 să se reformuleze după cum urmează:

“Art.2.- “Învăţământul postuniversitar medical şi farmaceutic uman se desfăşoară sub coordonarea Autorităţii Naţionale pentru Coordonarea Învăţământului Postuniversitar Medical şi Farmaceutic Uman şi se structurează în formele specifice, în planurile de învăţământ ale instituţiilor de învăţământ superior de profil medical şi  farmaceutic uman, cu avizul  Colegiului Medicilor din România, respectiv al Colegiului Farmaciştilor din România .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM).


Pentru a fi în concordanţă cu prevederile art.1 şi atribuţiile Autorităţii Naţionale pentru Coordonarea Învăţământului Postuniversitar Medical şi Farmaceutic Uman.

5.
Art.3

“Art.3. – Formele de învăţământ postuniversitar medical şi farmaceutic uman sunt:

a) rezidenţiat;

b) specializare pentru dobândirea unei alte specialităţi;

c) programe pentru dobândirea de competenţe şi supraspecializări;

d) educaţie medicală continuă;

e) masterat;

f) doctorat;

g) alte forme de perfecţionare postuniversitară, prevăzute prin lege.”


Formele specifice de învăţământ postuniversitar medical şi farmaceutic uman sunt:

a)    specializarea prin rezidenţiat;

b) dobândirea unei alte specializări în afara celei de bază;

c) programe pentru dobândirea de competenţe şi supraspecializări;

d) educaţie medicală continuă;

e) masterat;

f) doctorat;

g) alte forme de perfecţionare postuniversitară, prevăzute prin lege.”

Autori:dl.dep.prof.dr.Mircea Ifrim (Grupul Parlamentar al PRM), dl.dep.dr.Ovidiu Brînzan (Grupul Parlamentar al PSD ), dl.dep.farm.Ion Burnei (Grupul Parlamentar al PSD ) .


Pentru folosirea unei terminologii unitare.

Există, în prezent, un număr destul de mare de medici cu trei specializări,i care  s-ar putea să nu se oprească aici.



6.
Art.4
“Art.4. – (1)  Învăţământul postuniversitar medical şi farmaceutic uman se desfăşoară numai în instituţii de învăţământ superior medico-farmaceutic uman acreditate şi în unităţi sanitare acreditate.

(2) Unităţile sanitare sunt acreditate în acest scop de către Ministerul Sănătăţii şi Familiei , la propunerea instituţiilor de învăţământ superior medico-farmaceutic, pe baza criteriilor de competenţă profesională şi a nivelului de dotare tehnico-materială.”


Se propune ca art.4 să se reformuleze după cum urmează:

“Art.4. – (1) Învăţământul postuniversitar medical şi farmaceutic uman se desfăşoară în instituţii de învăţământ superior de profil medical şi farmaceutic uman acreditate,în  centre de  învăţământ postuniversitar medical şi farmaceutic uman, în alte instituţii sau în colaborare cu persoane acreditate, ca furnizori de formare profesională în domeniul sănătăţii, în toate cazurile acreditarea făcându-se de către Autoritatea Naţională pentru Coordonarea Învăţământului Postuniversitar Medical şi Farmaceutic Uman.

(2) Unităţile sanitare sunt autorizate în acest scop de către Ministerul Sănătăţii , la propunerea instituţiilor de învăţământ superior de profil medical şi farmaceutic, pe baza criteriilor de competenţă profesională şi a nivelului de dotare tehnico-materială.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .
Comisia Naţională de acreditare a spitalelor acreditează activităţi şi servicii medicale, nu activitate de învăţământ. 

Acreditarea activităţilor de învăţământ în domeniul sănătăţii se face de către Autoritatea Naţională pentru Coordonarea Învăţământului Postuniversitar Medical şi Farmaceutic Uman. 

7.
Cap.2. – titlu

“ Organizarea rezidenţiatului şi obţinerea specialităţii”
Cap.2 se reformulează în Capitolul II cu următorul titlu:

“ Organizarea rezidenţiatului şi obţinerea specialităţii de bază şi a unei alte specializări în afara celei de bază”
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PSD )  .
Există, în prezent, un număr destul de mare de medici cu trei specializări care  s-ar putea sănu se oprească aici.



8.
Art.5

“Art.5. -  Rezidenţiatul este forma de învăţământ postuniversitar în medicină, stomatologie şi farmacie, care permite obţinerea specialităţii medicale şi farmaceutice, cu o durată cuprinsă între 2 şi 7 ani, în funcţie de specialitate.”


Se propune ca art.5 să se reformuleze după cum urmează:

“Art.5. -  Specializarea prin rezidenţiat este forma de învăţământ postuniversitar în medicină, stomatologie şi farmacie, care permite obţinerea specialităţii medicale şi farmaceutice, cu o durată cuprinsă între 2 şi 7 ani, în funcţie de specialitate.”

Autori: dl.dep.prof.dr.Mircea Ifrim (Grupul Parlamentar al PRM) şi Ministerul Sănătăţii.
Pentru armonizare cu prevederile Uniunii Europene .

Se păstrază durata de doi ani dată fiind referirea şi la specializările farmaceutice – specializarea în Farmacie generală are o durată de 2 ani.



9.
Art.6

“Art.6. –  Medicii, medicii stomatologi şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi,  respectiv farmacişti rezidenţi.”


Se propune ca art.6 să se reformuleze după cum urmează:

“Art.6. –  Medicii, medicii dentişti şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi, medici stomatologi rezidenţi, respectiv farmacişti rezidenţi.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Pentru o enumerare completă a tuturor categoriilor de medici rezidenţi.

Medicii dentişti se vor specializa în Stomatologie generală, devenind medici specialişti stomatologi după efectuarea rezidenţiatului.

10.
Art.7

“Art.7. – Conţinutul şi durata rezidenţiatului se stabilesc prin ordin al ministrului sănătăţii şi familiei, cu avizul Colegiului Medicilor din România şi al Colegiului Farmaciştilor din România .”


Nemodificat.


11.
Art.8

“Art.8. – (1) În vederea stabilirii numărului de locuri, instituţiile de învăţământ superior cu profil medico-farmaceutic uman acreditate vor comunica Ministerului Sănătăţii şi Familiei , cu minimum un an înainte de data începerii fiecărui an de pregătire în rezidenţiat, numărul de rezidenţi care pot fi pregătiţi în instituţia respectivă, pe fiecare specialitate în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, în fiecare an de rezidenţiat în parte, de către Ministerul Sănătăţii şi Familiei , pe baza planificării numărului de medici specialişti la nivel naţional, conform normativelor de personal.”


Se propune ca art.8 să se reformuleze după cum urmează:

“Art.8. – (1) În vederea stabilirii numărului de locuri, instituţiile de învăţământ superior de profil medical şi farmaceutic uman acreditate vor comunica Ministerului Sănătăţii, cu minim un an înainte de data următorului concurs de rezidenţiat, numărul de rezidenţi care pot fi pregătiţi în instituţia respectivă, pe fiecare specializare în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, în fiecare an, de către Ministerul Sănătăţii , pe baza propunerilor Comisiilor sale de specialitate şi ale ministerelor cu reţea sanitară proprie, potrivit estimării necesarului de medici, medici stomatologi şi farmacişti specialişti la nivel naţional conform normativelor de personal.

Autori: doamna dep.dr.Ana Florea (Grupul Parlamentar al Minorităţilor Naţionale) şi doamna dep.Iulia Pataki (Grupul Parlamentar al UDMR) .


Pentru o exprimare adecvată stilului normativ.

Pentru a fi cuprinşi şi rezidenţii în stomatologie şi farmacie.

Pentru o exprimare explicită.

12.
Art.9

“Art.9. – Rezidentul participă la activităţi specifice în clinicile sau secţiile unde îşi desfăşoară pregătirea de specialitate, sub îndrumarea şi supravegherea directă a coordonatorilor săi din instituţiile de învăţământ şi unităţile sanitare acreditate .”


Se propune ca art.9 să se reformuleze după cum urmează:

“Art.9. –Rezidentul participă la activităţi specifice în clinici, unităţi stomatologice sau farmacii sau secţiile unde îşi desfăşoară pregătirea de specialitate, sub îndrumarea şi supravegherea directă a coordonatorilor săi din instituţiile de învăţământ şi unităţile sanitare acreditate .”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi Ministerul Sănătăţii.


Pentru folosirea terminologiei consacrate.



13.
Art.10

“Art.10. – (1) Admiterea în rezidenţiat se face prin concurs naţional organizat anual de către Ministerul Sănătăţii şi Familiei , pe baza regulamentului de concurs, cu participarea exclusivă a instituţiilor de învăţământ superior acreditate.

(2) Sunt admişi la înscrierea pentru concursul de rezidenţiat candidaţii care fac dovada că sunt licenţiaţi ai unei instituţii de învăţământ superior  medical sau farmaceutic acreditate.

(3) Candidaţii pentru concursul de rezidenţiat se pot înscrie la una din cele cinci grupe de specialităţi:

a) medicale;

b) chirurgicale;

c) paraclinice şi de laborator;

d) stomatologie;

e) farmacie.

           ____

(4) Clasificarea specialităţilor în aceste grupe  este stabilită prin ordin al ministrului sănătăţii şi familiei , conform Nomenclatorului specialităţilor medicale şi farmaceutice , competenţe şi supraspecializări pentru reţeaua medicală.

(5) Regulamentul de concurs se stabileşte prin ordin al ministrului sănătăţii şi familiei, cu consultarea instituţiilor de învăţământ superior  medical şi farmaceutic şi se dă publicităţii cu cel puţin 6 luni înainte de data organizării concursului.

(6) Tematica de concurs are un trunchi comun pentru grupele de specialităţi şi se aprobă prin ordin al ministrului sănătăţii şi familiei, la propunerea comisiei centrale pentru concursul de rezidenţiat.

(7) Rezultatele concursului de admitere în rezidenţiat sunt confirmate prin ordin al ministrului sănătăţii şi familiei.

(8) Ministerul Sănătăţii şi Familiei înfiinţează comisia centrală pentru concursul de rezidenţiat abilitată să asigure organizarea concursului.”


Se propune ca art.10 să se reformuleze după cum urmează:

“Art.10. – (1) Admiterea în rezidenţiat se face prin concurs naţional organizat anual de către Ministerul Sănătăţii  , pe baza regulamentului de concurs, cu participarea instituţiilor de învăţământ superior acreditate.

(2) Sunt admişi la înscrierea pentru concursul de rezidenţiat candidaţii care fac dovada că sunt licenţiaţi ai unei instituţii de învăţământ superior de profil medical sau farmaceutic acreditate.

(3) Candidaţii pentru concursul de rezidenţiat se pot înscrie la una din cele şase grupe de specialităţi:

a) medicale;

b) chirurgicale;

c) paraclinice şi de laborator;

d) stomatologie;

e) farmacie;

f) medicina de familie.

(4) Încadrarea specializărilor în  grupe de specialităţi este stabilită prin ordin al ministrului sănătăţii , conform Nomenclatorului specialităţilor medicale şi farmaceutice , supraspecializări şi competenţe  pentru reţeaua de asistenţă medicală, aprobat prin ordin al ministrului sănătăţii .

(5) Regulamentul de concurs se stabileşte prin ordin al ministrului sănătăţii, cu consultarea instituţiilor de învăţământ superior de profil medical şi farmaceutic şi se dă publicităţii cu cel puţin 6 luni înainte de data organizării concursului.

(6) Tematica de concurs are un trunchi comun pentru grupele de specialităţi medicale, chirurgicale, medicină de familie, paraclinice şi de laborator şi se aprobă prin ordin al ministrului sănătăţii , la propunerea comisiei centrale pentru concursul de rezidenţiat.

(7) Nemodificat.

(8) Ministerul Sănătăţii  înfiinţează , prin ordin al ministrului sănătăţii , comisia centrală pentru concursul de rezidenţiat, care este abilitată să asigure organizarea concursului.”
Autori: dl.dep.prof.dr.Mircea Ifrim (Grupul Parlamentar al PRM) , doamna dep. dr. Ana Florea (Grupul Parlamentar al Minorităţilor Naţionale),  dl.dep.dr.Ludovic Abiţei (Grupul Parlamentar al PRM).
Ministerul Sănătăţii nu poate organiza exclusiv cu participarea instituţiilor de învăţământ superior, care sunt subordonate Ministerului Educaţiei, Cercetării şi Tineretului.

Pentru completarea textului cu grupa “medicina de familie”, care a fost omisă.

f) prevedere tranzitorie-în Comunitatea Europeană nu există specializarea de Medicină de familie, ci numai un proces de învăţământ supravegheat, cu durată de 3 ani,  care oferă calitatea de medic de medicină generală. 
Nomenclatorul specialităţilor se aprobă prin ordin al ministrului sănătăţii.

Pentru o exprimare corectă.

Înfiinţarea comisiei centrale pentru concursul de rezidenţiat se face prin ordin al ministrului sănătăţii  

Pentru o exprimare corectă.


14.
Art.11

“Art.11. – Rezidenţiatul se organizează pe două module:

a) modulul I, cu durata de 1 – 2 ani, în care pregătirea rezidenţilor are loc numai în clinici universitare, fiind normat ca activitatea de învăţământ;

b) modulul II, cu durata de 1 – 5 ani, în care pregătirea rezidenţilor are loc atât în clinici universitare cât şi în unităţi sanitare şi farmaceutice publice sau private acreditate de Ministerul Sănătăţii şi Familiei .”
Se propune ca art.11 să se reformuleze după cum urmează:

“Art.11. - Rezidenţiatul se structurează pe două module:

a) modulul I, cu durata de 1 – 2 ani, în care pregătirea rezidenţilor are loc sub supravegherea îndrumătorilor numai în clinici universitare, şi este normat ca activitate didactică la nivelul Catedrelor de învăţământ

b) modulul II, cu durata de 1 – 5 ani, în care pregătirea rezidenţilor se poate desfăşura atât  în clinici universitare cât şi în unităţi sanitare şi farmaceutice publice sau private acreditate de Ministerul Sănătăţii şi Familiei .”

Pentru o exprimare explicită

15.
Art.12

“Art.12. – (1) Candidaţii admişi la concursul naţional de rezidenţiat sunt repartizaţi de către Ministerul Sănătăţii şi Familiei , pe baza propriilor opţiuni, în ordinea descrescătoare a punctajului obţinut la concurs, pentru efectuarea stagiilor de pregătire în centre universitare sau în unităţi sanitare acreditate, în funcţie de propunerile instituţiilor de învăţământ superior cu profil medico-farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Lista candidaţilor repartizaţi în universităţi sau în facultăţi, pe specialităţi, se comunică Ministerului Educaţiei şi Cercetării de către Ministerul Sănătăţii şi Familiei la finalizarea concursului.”


Se propune ca art.12 să se reformuleze după cum urmează:

“Art.12. – (1) Candidaţii admişi la concursul  de rezidenţiat sunt repartizaţi de către Ministerul Sănătăţii , pe centre universitare de pregătire şi specializare pe baza propriilor opţiuni, în ordinea descrescătoare a punctajului obţinut la concurs, pentru efectuarea modulelor de pregătire în unităţi sanitare acreditate, în funcţie de propunerile instituţiilor de învăţământ superior de profil  medical şi farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Lista candidaţilor promovaţi şi  repartizaţi pe specializări şi Centre universitare de pregătire, se comunică Ministerului Educaţiei, Cercetării şi Tineretului de către Ministerul Sănătăţii la finalizarea concursului.

Autor: dl.dep.farm.Ion Burnei (Grupul Parlamentar al PSD ).


În cadrul unei terminologii unitare nu se impune  menţinerea sintagmei de concurs naţional de rezidenţiat.

Pentru o exprimare corectă
Pentru a fi în concordanţă cu prevederile anterioare.



16.
Art.13 – 15

“Art.13. - Schimbarea specialităţii în care a fost admis rezidentul este posibilă în cazuri medicale bine documentate, prin ordin al ministrului sănătăţii şi familiei, dar numai în cadrul aceleaşi grupe de specialităţi.

    Art.14. –  Stagiul de rezidenţiat poate fi întrerupt la solicitarea rezidentului şi cu aprobarea Ministerului Sănătăţii şi Familiei , în condiţiile respectării contractului individual de muncă.

Art.15. –  Numărul de rezidenţi pentru normarea activităţii de predare este de cel puţin cinci pe specialitate. În mod excepţional, el poate coborî sub această cifră la propunerea senatului universităţii.”


Nemodificate.


17.
Art.16

“Art.16. –(1)  Finanţarea pentru activităţile didactice şi clinice se face din fondul Ministerului Sănătăţii şi Familiei şi al Ministerului Educaţiei şi Cercetării.

(2) Finanţarea activităţilor de asistenţă medicală din cadrul pregătirii practice a rezidenţilor se face din  fondul asigurărilor sociale de sănătate şi  din bugetul  Ministerului Sănătăţii şi Familiei, după caz .”


Se propune ca art.16 să se reformuleze după cum urmează:

(1) Finanţarea pentru activităţile didactice şi clinice se face din fondul Ministerului Sănătăţii şi al Ministerului Educaţiei, Cercetării şi Tineretului.

(2) Finanţarea activităţilor de asistenţă medicală din cadrul pregătirii practice a rezidenţilor se face din  fondul asigurărilor sociale de sănătate şi  din bugetul  Ministerului Sănătăţii, în funcţie de modul de finanţare al unităţii sanitare care are contract de angajare cu medicul rezident, medicul stomatolog rezident, respectiv farmacistul rezident.


Pentru o exprimare corectă.

Pentru o exprimare corectă şi completă cu precizarea situaţiilor concrete de finanţare.



18.
Art.17 

“Art.17. – (1) Instituţiile de învăţământ superior cu profil medico-farmaceutic uman acreditate au obligaţia să organizeze un departament de învăţământ postuniversitar, care derulează programele de pregătire prin rezidenţiat  şi pentru obţinerea de competenţe şi supraspecializări.

(2) Departamentul de învăţământ postuniversitar este condus de un cadru didactic cu rang de decan şi este responsabil de  organizarea, calitatea şi desfăşurarea tuturor activităţilor de învăţământ postuniversitar la nivelul facultăţii sau universităţii.”


Se propune ca art.17 să se reformuleze după cum urmează:

“Art.17. – (1) Nemodificat.

(2) Departamentul de învăţământ postuniversitar este condus de un cadru didactic cu rang de decan şi este responsabil de  organizarea, calitatea, evaluarea şi desfăşurarea tuturor activităţilor de învăţământ postuniversitar la nivelul facultăţii sau universităţii.”
Autor: dl.dep.prof.dr.Mircea Ifrim (Grupul Parlamentar al PRM).


Pentru o exprimare corectă.



19.
Art.18

“Art.18. – (1) Rezidenţiatul se finalizează printr-un examen organizat anual de instituţiile de învăţământ superior, care cuprinde probe teoretice şi practice, susţinute în faţa unei comisii numite pentru fiecare specialitate de către Ministerul Sănătăţii şi Familiei .

(2) După promovarea examenului prevăzut la alin.(1), rezidenţilor li se eliberează diploma de medic specialist, medic stomatolog specialist şi respectiv farmacist specialist  de către  Ministerul Sănătăţii şi Familiei .

(3) Calitatea de medic specialist sau farmacist specialist este dovedită de diploma eliberată conform alin.(2).

(4) Rezidenţilor care nu promovează examenul de specialist li se eliberează diplome de absolvire a cursurilor postuniversitare – forma rezidenţiat de către instituţiile de învăţământ superior în care a fost efectuat modulul I al rezidenţiatului.”
Se propune ca art.18 să se reformuleze după cum urmează:

“Art.18. –(1) Pentru fiecare serie de rezidenţi, la absolvirea integrală a modulelor cuprinse în curriculum-ul de   pregătire pentru fiecare specializare, Ministerul Sănătăţii, prin intermediul Autorităţii  Naţionale pentru Coordonarea Învăţământului Postuniversitar Medical şi Farmaceutic Uman în colaborare cu instituţiile de învăţământ superior, organizează un examen pentru obţinerea titlului de medic specialist,  susţinute în faţa unei comisii de specialitate numită de Ministerul Sănătăţii.
(2) După promovarea examenului prevăzut la alin.(1), Autoritatea Naţională pentru Coordonarea Învăţământului Postuniversitar Medical şi Farmaceutic Uman eliberează certificatul de atestare a calităţii de medic specialist, medic stomatolog specialist respectiv farmacist specialist.

(3) Calitatea de medic specialist, medic dentist specialist sau farmacist specialist este dovedită de certificatul eliberat conform alin.(2).

(4) Medicii, medicii stomatologi şi farmaciştii rezidenţi care nu promovează examenul de atestare a specializării în prima sesiune, îl pot susţine în cel mult 2 sesiuni consecutive, cu excepţia unor cazuri justificate  conform legii.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ion Luchian (Grupul Parlamentar al PNL).


Pentru folosirea terminologiei consacrate.

Cursuri postuniversitare              ‘’ forma rezidenţiat ‘’ nu există nici în planurile de învăţămînt ale universităţilor sau facultăţilor, nici în Programul 

Naţional de Educaţie Medicală Continuă a Colegiului Medicilor din Romania

Absolvirea tuturor modulelor, specifice curriculum-ului pentru fiecare specializare, este atestată de carnetul de rezidenţiat.



20.
Art.19

“Art.19. – (1) Pregătirea în specialitate efectuată în străinătate se echivalează cu stagiul de rezidenţiat prevăzut de legislaţia din România, de către Ministerul Sănătăţii şi Familiei , dacă durata stagiilor şi programa de studiu sunt similare.

(2) Obţinerea specialităţii, după echivalarea stagiilor de pregătire în străinătate conform alin.(1) se face prin susţinerea examenului de specialitate conform metodologiei prevăzute la art.18.

 (3) Specialitatea obţinută în străinătate este recunoscută de Ministerul Sănătăţii şi Familiei , dacă corespunde standardelor naţionale de pregătire şi examinare sau reglementărilor aprobate de Uniunea Europeană.”


Se propune ca art.19 să se reformuleze după cum urmează:

“Art.19. –(1) Specializarea efectuată în străinătate poate fi  echivalată de către Ministerul Sănătăţii prin intermediul Autorităţii Naţionale pentru Coordonarea Învăţământului Postuniversitar Medical şi Farmaceutic Uman, cu specializarea prin  rezidenţiat efectuată în România, în conformitate cu prevederile Nomenclatorului de specialităţi medicale şi farmaceutice, suprspecializări şi competenţe pentru reţeaua de asistenţă medicală, dacă criteriile de durată, curriculum şi evaluare recomandate de Uniunuea Europeană a Medicilor Specialişti sunt similare.

(2) Atestarea specializării efectuate  în străinătate se poate obţine prin susţinerea în România a examenului de specialitate conform prevederilor art.18, dacă nu se poate demonstra cu documente, că un asemenea examen, echivalent ca tematică şi probe, a fost promovat la finalul studiilor.

(3) Se elimină.

Autori: doamna dep.Iulia Pataki (Grupul Parlamentar al UDMR) şi dl.dep.dr.Constantin Florentin Moraru (Grupul Parlamentar al PRM) .


Recomandările emise de UEMS cuprind criterii foarte stricte de durată, curriculum şi evaluare a pregătirii ca metodologie pentru echivalarea oricăror studii postuniversitare în domeniul medical şi farmaceutic uman.

 Relevanţa duratei de pregătire este incontestabilă.



21.
Art.20
“Art.20. – (1) Pregătirea prin rezidenţiat se poate face şi cu taxă, atât de către cetăţenii români, cât şi de către cetăţenii străini, în afara locurilor care se susţin de la bugetul de stat stabilite conform art.8 alin.(1).

(2) Numărul locurilor cu taxă se stabileşte anual, pe specialităţi, de maxim 20 % din numărul locurilor prevăzute conform art.8 alin.(1) la propunerea senatelor universitare şi se aprobă prin ordin comun al ministrului sănătăţii şi familiei şi al ministrului educaţiei şi cercetării.

(3) Admiterea cetăţenilor români pe locurile cu taxă se face în ordinea descrescătoare a punctajului obţinut la concursul de rezidenţiat.”


Se propune ca art.20 să se reformuleze după cum urmează:

“Art.20. – (1) Specializarea prin rezidenţiat se poate face şi cu taxă, atât de către cetăţenii români, cât şi de către cetăţenii străini, în afara locurilor finanţate de la bugetul de stat stabilite conform art.8 alin.(1).

(2) Numărul locurilor cu taxă se stabileşte anual, pe specialităţi, de maxim 20 % din numărul locurilor stabilite conform art.8 alin.(1) la propunerea senatelor universitare şi se aprobă prin ordin comun al ministrului sănătăţii şi al ministrului educaţiei , cercetării şi tineretului.

(3) Nemodificat.

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM).

Pentru o terminologie unitară.

Idem.



22.
Art.21

“Art.21. –(1) A doua specialitate se poate obţine :

a) Prin promovarea unui nou concurs pentru rezidenţiat şi cu parcurgerea programei de pregătire, dacă specialitatea nu este înrudită cu prima specialitate pe care o are candidatul.

b) Prin susţinerea examenului de la sfârşitul rezidenţiatului organizat pentru specialitatea respectivă, dacă aceasta este înrudită cu prima şi candidatul a efectuat pregătirea teoretică şi practică prevăzută pentru specialitatea respectivă.

(c) Lista specialităţilor înrudite se stabileşte de către Ministerul Sănătăţii şi Familiei pe baza Nomenclatorului specialităţilor medicale şi farmaceutice, competenţe şi supraspecializări pentru reţeaua medicală.”


Se propune ca art.21 să se reformuleze după cum urmează:

“Art.21. – (1)  O altă specialitate se poate obţine:

a)  cu taxă, fără promovarea unui nou examen de rezidenţiat, dacă specializarea nu este înrudită cu prima specialitate pe care o are candidatul. Din curriculum-ul de pregătire al acesteia vor fi parcurse numai modulele ce nu sunt comune cu specializarea de bază, după care se va susţine examenul de atestare.

b) Fără taxă şi fără promovarea unui nou concurs de rezidenţiat, dacă noua specializare este înrudită cu specializarea de bază. Din curriculum-ul de pregătire al acesteia vor fi parcurse numai modulele ce nu sunt comune cu specializarea de bază, , după care se va susţine examenul de atestare.

 (c) Lista specializărilor înrudite este parte integrantă a Nomenclatorului specialităţilor medicale şi farmaceutice, supraspecializări şi competenţe pentru reţeaua de asistenţă medicală care se aprobă  prin ordin al ministrului sănătăţii.
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM).

A doua specialitate total diferită de prima specialitate, reprezintă o opţiune personală şi nu necesită un nou concurs.

Şi prima specializare este tot o opţiune personală, pe o plajă de posibilităţi,nu foarte largă.

Există, în prezent, un număr destul de mare de medici cu trei specializări şi care, s-ar putea să nu se oprească aici.



23.
Cap.3. – titlu

“Dobândirea de competenţe şi supraspecializări”


Cap.3 se reformulează în Capitolul III cu titlul nemodificat.
Pentru respectarea normelor de tehnică legislativă.



24.
Art.22

“Art.22. – (1) Dobândirea de competenţe reprezintă o formă de pregătire postuniversitară în domenii tehnice, diagnostice sau terapeutice, complementare unor specialităţi medico-farmaceutice. Competenţele pot fi obţinute numai după promovarea examenului de medic specialist, sau prin acest examen, în cazul programelor ce se efectuează sub formă de module în cadrul rezidenţiatului.

(2) Anumite competenţe stabilite prin ordin al ministrului sănătăţii şi familiei în număr de maxim două, pot fi obţinute în timpul rezidenţiatului.

(3) Supraspecializarea reprezintă o formă de instruire postuniversitară suplimentară, aprofundată, în domenii conexe specialităţii de bază, şi se obţine numai de către medicii specialişti sau  primari după efectuarea unui program de pregătire aprobat de Ministerul Sănătăţii şi Familiei   şi promovarea examenului final.”


Se propune ca art.22 să se reformuleze după cum urmează:

“Art.22. – (1) Dobândirea de competenţe reprezintă o formă de pregătire postuniversitară în  domenii tehnice şi procedurale, diagnostice sau terapeutice, complementare unor specializări medicale şi farmaceutice. Competenţele pot fi obţinute numai după promovarea examenului de medic specialist, sau prin acest examen, în cazul programelor similare ce se efectuează sub formă de module în cadrul rezidenţiatului.

(2) Anumite competenţe stabilite prin ordin al ministrului sănătăţii la propunerea Autorităţii Naţionale pentru Coordonarea Învăţământului Postuniversitar Medical şi Farmaceutic Uman, în număr de maxim două, pot fi obţinute în timpul rezidenţiatului.

(3) Supraspecializarea reprezintă o formă de instruire postuniversitară suplimentară, aprofundată, în domenii conexe specialităţii de bază, şi se obţine numai de către medicii specialişti sau medicii primari după efectuarea unui program de pregătire aprobat prin ordin al ministrului sănătăţii  la propunerea Autorităţii Naţionale pentru Coordonarea Învăţământului Postuniversitar Medical şi Farmaceutic Uman  şi promovarea examenului final.”
Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale).

Pentru o exprimare corectă şi completă.

În mod normal, rezidenţii se află în procesul de specializare, căruia ar trebui să-i dedice întregul timp, conform reglementărilor europene. Dezvoltarea profesională 

( perfecţionarea ) vine, în mod logic, după specializare.

Pentru o exprimare unitară completă şi pentru precizarea actului normativ de aprobare.

 

25.
Art.23

“Art.23. – (1) Competenţele sau supraspecializările, aferente fiecărei specialităţi medico-farmaceutice sunt stabilite de către Ministerul Sănătăţii şi Familiei şi sunt cuprinse în Nomenclatorul specialităţilor medicale şi farmaceutice, competenţe şi supraspecializări pentru reţeaua de asistenţă medicală. 

(2) Durata şi conţinutul programelor de pregătire, pentru obţinerea de competenţe sau supraspecializări, sunt aprobate de către Ministerul Sănătăţii şi Familiei   la propunerea instituţiilor de învăţământ superior cu profil medico-farmaceutic uman acreditate şi a Colegiului Medicilor din România respectiv a  Colegiului Farmaciştilor din România.”


Se propune ca art.23 să se reformuleze după cum urmează:

“Art.23. – (1) Competenţele sau supraspecializările, aferente fiecărei specialităţi medicale, stomatologice şi farmaceutice sunt stabilite prin ordin al ministrului sănătăţii şi sunt cuprinse în Nomenclatorul specialităţilor medicale şi farmaceutice, competenţe şi supraspecializări pentru reţeaua de asistenţă medicală. 
(2) Durata şi conţinutul programelor de pregătire, pentru obţinerea de competenţe sau supraspecializări, sunt aprobate prin ordin al ministrului sănătăţii   la propunerea Autorităţii Naţionale pentru Coordonarea Învăţământului Postuniversitar Medical şi Farmaceutic Uman  şi sunt avizate de Colegiul Medicilor din România, respectiv a  Colegiul Farmaciştilor din România.”
Autori: dl.dep.dr.Ovidiu Brînzan  (Grupul Parlamentar al PSD ) , dl.dep.Petre Naidin (Grupul Parlamentar al PSD ) , doamna dep.Constanţa Popa (Grupul Parlamentar al PRM).




26.
Art.24

“Art.24. – (1) Cursurile postuniversitare pentru dobândirea de competenţe şi supraspecializări sunt organizate de instituţiile de învăţământ superior acreditate cu aprobarea Ministerului Sănătăţii şi Familiei  .

 (2) Cursurile postuniversitare efectuate în vederea dobândirii de competenţe şi supraspecializări se încheie cu un examen final organizat de instituţiile de învăţământ superior în care s-au desfăşurat şi care eliberează certificatele de absolvire.”

     ___


Se propune ca art.24 să se reformuleze după cum urmează:

“Art.24. – (1) Programele de pregătire pentru dobândirea de competenţe şi supraspecializări sunt organizate şi coordonate de Autoritatea Naţională de Coordonare a Învăţământului  Postuniversitar Medical şi Farmaceutic Uman în colaborare cu departamentele de învăţământ postuniversitar ale instituţiilor de învăţământ superior şi cu alte instituţii sau persoane acreditate.

(2) Examenul de obţinere  a atestarii este organizat de Autoritatea Naţională de Coordonare a Învăţământului  Postuniversitar Medical şi Farmaceutic Uman, cu aprobarea ministrului sănătăţii, în colaborare cu instituţiile şi persoanele acreditate.  Absolvirea programului de pregătire pentru obţinerea de competenţă sau supraspecializare se certifică printr-un document unic, eliberat de instituţia organizatoare, respectiv Autoritatea Naţională de Coordonare a Învăţământului  Postuniversitar Medical  Farmaceutic Uman sau departamentul de învăţământ postuniversitar al unei universităţi sau facultăţi de profil acreditate şi nu se creditează de către Colegiul Medicilor din România.
(3) Examenul pentru obţinerea de competenţe şi supraspecializări este organizat de Ministerul Sănătăţii care eliberează şi certificatele respective.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Liviu Dragoş (Grupul Parlamentar al PNL), dl.dep.dr.Ion Luchian (Grupul Parlamentar al PNL).


Cursurile postuniversitare , parte a normării didactice a Catedrelor sunt fundamental diferite de programele de pregătire pentru dobândirea de competenţe şi supraspecializări, ce se desfăşoară în afara acesteia. De asemenea, programele de pregătire pentru dobândirea de competenţe şi supraspecializări nu sunt creditate de Colegiul Medicilor din România, spre deosebire de cursurile postuniversitare ( vezi programul naţional de Educaţie Medicală Continuă al C.M.R. ).

Conţinutul şi durata cursurilor postuniversitare sunt stabilite de senatele universitare, fără sondarea şi încorporarea nevoilor educaţionale resimţite de personalul medical şi farmaceutic din sistemul naţional de sănătate. Educaţia medicală continuă este structurată exact pe4 aceste nevoi educaţionale, depistate activ. 

27.
Art.25

“Art.25. – Competenţele şi supraspecializările obţinute în străinătate sunt recunoscute de Ministerul Sănătăţii şi Familiei din România, dacă sunt îndeplinite criteriile corespunzătoare de durată, tematică şi evaluare prevăzute de legislaţia din România sau de reglementările Uniunii Europene.”


Se propune ca art.25 să se reformuleze după cum urmează:

“Art.25. –’’Programele de pregătire efectuate şi absolvite în străinătate, similare ca durată, curriculum şi evaluare, cu programele de competenţă şi supraspecializare în vigoare în România, sunt recunoscute de Autoritatea Naţională de Coordonare a Învăţământului  Postuniversitar Medical  Farmaceutic Uman.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Gheorghe Popescu (Grupul Parlamentar al PSD ) şi dl.dep.dr.Liviu Dragoş (Grupul Parlamentar al PNL).
În conformitate cu recomandările Uniunii Europene a Medicilor Specialişti.



28.
Cap.4. – titlu

“Educaţia medicală continuă şi alte forme de perfecţionare postuniversitară”


Cap.4 se reformulează în Capitolul IV cu titlul nemodificat.




29.
      Art.26

“Art.26. – (1) Educaţia medicală continuă cuprinde totalitatea formelor de pregătire teoretică şi/sau practică destinate personalului care lucrează în

 domeniul medical şi farmaceutic pentru îmbunătăţirea nivelului de cunoştinţe sau dobândirea de abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv.

(2) Educaţia medicală continuă se aprobă de Ministerul Sănătăţii şi Familiei , fiind  organizată de instituţiile de învăţământ superior medico-farmaceutic şi de alte instituţii abilitate de  Ministerul Sănătăţii şi Familiei, cu avizul Colegiului Medicilor din România, respectiv al  Colegiului  Farmaciştilor din România .

(3) Programele de educaţie medicală continuă elaborate de instituţiile de învăţământ superior sunt avizate de către Ministerul Sănătăţii şi Familiei .

(4) Educaţia medicală continuă are următoarele componente : cursuri postuniversitare, participare la manifestări ştiinţifice, publicare de materiale ştiinţifice din domeniul medical sau farmaceutic.”

___


     Se propune ca art.26 să se reformuleze după cum urmează:

“Art.26. – (1) Educaţia medicală continuă cuprinde totalitatea formelor de pregătire teoretică şi/sau practică destinate personalului din sistemul naţional de sănătate, pentru menţinerea, îmbunătăţirea nivelului de cunoştinţe prin dobândirea de noi abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv’’

(2) Programele de educaţie medicală continuă sunt acreditate de Autoritatea Naţională de Coordonare a Învăţământului  Postuniversitar Medical  Farmaceutic Uman, cu avizul Colegiului Medicilor din România, respectiv al  Colegiului  Farmaciştilor din România  în baza unor criterii şi standarde naţionale de calitate a pregătirii şi a evaluării acesteia şi pot fi organizate de furnizori de formare    ( dezvoltare )  profesională, acreditaţi.

(3) Se elimină.

(4) - Educaţia medicală continuă are următoarele componente:

- cursuri, 

- ateliere, 

- programe de educaţie medicală continuă la distanţă, 

- stagii practice, 

· participare la manifestări ştiinţifice în domeniu.

      (5) Programele de 
educaţie medicală continuă sunt creditate de către Colegiul Medicilor din România, respectiv Colegiul Farmaciştilor din România  înainte de desfăşurare, conform reglementărilor specifice în vigoare. “
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM). 


30.


Art.27

“Art.27. – (1) Cursurile postuniversitare de perfecţionare sunt organizate de către instituţiile de învăţământ superior cu profil medico-farmaceutic uman acreditate.

(2) Durata şi programele analitice se stabilesc de către senatele instituţiilor de învăţământ superior cu profil medico-farmaceutic uman acreditate, în colaborare cu Colegiul Medicilor din România, respectiv Colegiul Farmaciştilor din România.

(3) Toate formele de educaţie medicală continuă sunt creditate cu puncte valorice  de Colegiul Medicilor din România, respectiv Colegiul Farmaciştilor din România  înainte de desfăşurare.”
Se propune ca art.27 să se reformuleze după cum urmează:

“Art.27. – (1) Cursurile postuniversitare de perfecţionare sunt organizate de către instituţiile de învăţământ superior cu profil medical şi farmaceutic uman acreditate în cadrul normării didactice a catedrelor şi au o durata stabilită de senatele instituţiilor de învăţământ superior cu profil medical şi farmaceutic uman acreditate.

(2) Se elimină.

(3) Se elimină.
Autori: doamna dep.Constanţa Popa (Grupul Parlamentar al PRM), dl.dep.Dan Ionescu (Grupul Parlamentar al PSD )  şi Ministerul Sănătăţii.



31.
Art.28

“Art.28. – Metodologia de desfăşurare a programelor de educaţie medicală continuă şi de acordare a diplomelor care certifică absolvirea cursurilor este stabilită de Ministerul Sănătăţii şi Familiei şi instituţiile de învăţământ superior cu consultarea Colegiului Medicilor din România, respectiv Colegiului Farmaciştilor din România  .”


Se propune ca art.28 să se reformuleze după cum urmează:

“Art.28. – Metodologia de desfăşurare a programelor de educaţie medicală continuă este stabilită de Autoritatea Naţională de Coordonare a Învăţământului Postuniversitar Medical  Farmaceutic Uman.

 Absolvirea  programelor de pregătire se certifică printr-un document unic, eliberat de instituţia organizatoare, respectiv Autoritatea Naţională de Coordonare a Învăţământului Postuniversitar Medical  Farmaceutic Uman sau departamentul de învăţământ postuniversitar al unei universităţi sau facultăţi de profil, acreditate şi se creditează de către Colegiul Medicilor din România.

Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale).


32.
Art.29

“Art.29. – Doctoratul şi masteratul se organizează conform  legii.”


Se propune ca art.29 să se reformuleze după cum urmează:

“Art.29. – Doctoratul şi masteratul se organizează conform reglementărilor legale în vigoare.”

Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale) .


Pentru respectarea exigenţelor de tehnică legislativă.

33.
Cap.5 – titlu
“Dispoziţii finale şi tranzitorii”
Cap.5 se reformulează în Capitolul V cu următorul titlu :

“Dispoziţii tranzitorii şi finale”

Autor: doamna dep.Iulia Pataki (Grupul Parlamentar al UDMR) .


Pentru respectarea normelor de tehnică legislativă.

34.
Art.30

“Art.30. – Ministrul sănătăţii şi familiei poate emite ordin de echivalare în rezidenţiat a perioadei încadrării ca medic de medicină generală, stomatolog, farmacist, cu pregătirea în rezidenţiat pentru specialitatea de medicina de familie, medicina de urgenţă, stomatologie generală şi farmacie generală, cu următoarele  condiţii:

a) pentru specialităţile  medicina de familie, stomatologie generală şi farmacie generală, pentru medicii şi farmaciştii din promoţii anterioare anului 1994, dacă perioada de încadrare în aceste specialităţi este de cel puţin 5 ani;

b) pentru specialitatea  medicină de urgenţă, pentru absolvenţii facultăţilor de medicină din promoţii anterioare anului 1994, dacă perioada de încadrare în servicii de ambulanţă judeţene sau ale municipiului Bucureşti, servicii de urgenţă din spitale, policlinici şi centre rurale, unităţi sanitare cu activitate în ambulator, este de cel puţin 5 ani.”
Se propune să se elimine.

Autori: dl.dep.dr.Ludovic Abiţei (Grupul Parlamentar al PRM) , dl.dep.dr.Ion Luchian (Grupul Parlamentar al PNL) şi dl.dep.dr.Ovidiu Brînzan (Grupul Parlamentar al PSD ) .


Textul de faţă face parte integrantă din Ord. M.S.F. nr. 418.2001, prevederile în speţă încetând să mai fie de actualitate

35.
Art.31

“Art.31. – În cazurile prevăzute la art.30 confirmarea ca medici, stomatologi sau farmacişti specialişti se face pe baza promovării examenului de medic sau stomatolog specialist, respectiv farmacist specialist, organizat de Ministerul Sănătăţii şi Familiei , prin instituţiile de învăţământ superior medico-farmaceutic,  după efectuarea unui stagiu de pregătire tematică stabilit de Ministerul Sănătăţii şi Familiei cu avizul Colegiul Medicilor din România, respectiv Colegiul Farmaciştilor din România.”
Se propune să se elimine.
Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM)  şi Ministerul Sănătăţii .


Textul de faţă face parte integrantă din Ord. M.S.F. nr. 418.2001, prevederile în speţă încetând să mai fie de actualitate.

36.
Art.32

“Art.32. – (1) Unităţile sanitare în care se organizează activităţi de învăţământ superior medico-farmaceutic uman şi care furnizează servicii medicale populaţiei sunt denumite unităţi clinice.

(2) În înţelesul prezentei definiţii, unităţi clinice sunt: spitalele, institutele, centrele medicale, centrele de diagnostic şi tratament, secţiile cu paturi, cabinetele medicale, laboratoarele şi altele asemenea.”


Se propune ca art.32 , care devine art.30, să se reformuleze după cum urmează:

“Art.30. – (1) Unităţile sanitare în care se organizează activităţi de învăţământ superior de profil medical şi farmaceutic uman şi care furnizează servicii medicale populaţiei sunt denumite unităţi clinice.

(2) În înţelesul  definiţiei prevăzute la alin.(1), unităţi clinice pot fi: spitalele, institutele, centrele medicale, centrele de diagnostic şi tratament, secţiile cu paturi, cabinetele medicale, laboratoarele şi altele asemenea.”

Autori: doamna dep.Iulia Pataki (Grupul Parlamentar al UDMR)  şi dl.dep.dr.Ion Luchian (Grupul Parlamentar al PNL) .
Prin renumerotare.

Pentru o exprimare precisă.

37.
Art.33

“Art.33. – Unităţile sanitare cu personalitate juridică sunt declarate  clinice dacă cel puţin 75 % din activitate este structurată pe învăţământ superior universitar sau postuniversitar.”


Se propune ca art.33 , care devine art.31, să se reformuleze după cum urmează:

“Art.31. – Unităţile sanitare cu personalitate juridică sunt declarate unităţi clinice dacă cel puţin 50 % din activitate este structurată pe învăţământ superior universitar sau postuniversitar.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD )  şi dl.dep.dr.Liviu Dragoş (Grupul Parlamentar al PNL) .


Prin renumerotare.

Pentru o exprimare corectă şi pentru corelare cu definiţia unităţilor clinice. Nu toate unităţile sanitare pot îndeplini aceste condiţii.

38.
Art.34

“Art.34. – (1) Unităţile clinice se înfiinţează la propunerea instituţiei de învăţământ superior  prin ordin al ministrului sănătăţii şi familiei cu avizul Ministerului  Educaţiei şi Cercetării .

 (2) Desfiinţarea unei unităţi clinice se face de Ministerul Sănătăţii şi Familiei , cu acordul instituţiei de învăţământ superior.”


Se propune ca art.34, care devine  art.32, să se reformuleze după cum urmează:

“Art.32. – (1) Unităţile sanitare pot fi declarate unităţi clinice prin ordin al ministrului sănătăţii , cu avizul Ministerului  Educaţiei, Cercetării şi Tineretului, la propunerea fundamentată a unei instituţii de învăţământ superior de profil medical sau farmaceutic uman, acreditate.

(2) Desfiinţarea unei unităţi clinice se face numai prin ordin al ministrului sănătăţii, cu acordul instituţiei de învăţământ superior.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM).


Prin renumerotare.

Pentru o exprimare corectă şi pentru corelare cu definiţia unităţilor clinice. Nu toate unităţile sanitare pot îndeplini aceste condiţii.

39.
Art.35 şi 36

“Art.35. – Activitatea de învăţământ dintr-o unitate clinică este organizată de o singură universitate sau, după caz, de o singură facultate cu profil medico-farmaceutic uman.

Art.36. – Activitatea de învăţământ dintr-o unitate clinică este asigurată de cel puţin două cadre didactice universitare, din care cel puţin unul are titlul didactic de şef de lucrări.”


Art.35 şi 36 devin art.33 , respectiv 34 prin renumerotare.

Nemodificat.

Nemodificat.
Prin renumerotare

40.
Art.37

“Art.37. – (1) Activitatea de învăţământ, precum şi activitatea medicală dintr-o unitate clinică sunt conduse de şeful clinicii.

(2) Şeful clinicii este ales de senatul universităţii, dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi este numit prin ordin al ministrului sănătăţii şi familiei.”


Se propune ca art.37, care devine  art.35, să se reformuleze după cum urmează:

“Art.35. – (1) Nemodificat.

(2) Şeful clinicii  sau şeful de laborator este ales de senatul universităţii, dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi este numit prin ordin al ministrului sănătăţii ca şef  de secţie sau  şef de laborator.”
Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi Ministerul Sănătăţii.

Prin renumerotare.

Pentru o exprimare corectă.

41.
Art.38

“Art.38. –(1)  Medicii şi farmaciştii cu funcţie didactică din unităţile clinice,  pot primi din partea unităţii clinice în care îşi desfăşoară activitatea o indemnizaţie cuprinsă între 50 % şi     100 % din veniturile salariale corespunzătoare gradului profesional în care sunt confirmaţi prin ordin al ministrului sănătăţii şi familiei , pentru activitatea de asistenţă medicală sau farmaceutică propriu-zisă.

(2) Medicii şi farmaciştii fără funcţie didactică , angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Personalul care îşi desfăşoară activitatea în unităţile clinice beneficiază de venituri suplimentare sub formă de sporuri.”

____


Se propune ca art.38 , care devine art.36, să se reformuleze după cum urmează:

“Art.36. –(1)  Medicii şi farmaciştii cu funcţie didactică din unităţile clinice,  primesc din partea unităţii clinice în care îşi desfăşoară activitatea o indemnizaţie cuprinsă între 50 % şi 100 % din veniturile salariale corespunzătoare gradului profesional în care sunt confirmaţi prin ordin al ministrului sănătăţii , pentru activitatea de asistenţă medicală sau farmaceutică propriu-zisă; cuantumul indemnizaţiei se stabileşte în funcţie de veniturile realizate de unitatea clinică.
(2) Medicii şi farmaciştii care nu au funcţie didactică şi sunt angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Personalul  medical şi farmaceutic cu funcţie didactică care îşi desfăşoară activitatea în unităţi clinice beneficiază de un spor de tehnicitate de 20 % din salariul de bază, acordat de unitatea angajatoare.
(4) Personalul nedidactic medical şi farmaceutic care primeşte atribuţiuni didactice, din partea şefului clinicii sau laboratorului, în pregătirea rezidenţilor, beneficiază de un spor de  20 % din salariul de bază, acordat de unitatea angajatoare.”
Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) şi doamna dep.Constanţa Popa (Grupul Parlamentar al PRM) şi Ministerul Sănătăţii.

Prin renumerotare.

Pentru o exprimare clară şi pentru a preciza criteriile în funcţie de care se stabilesc aceste indemnizaţii.

Pentru o exprimare cât mai explicită.



42.
Art.39

“Art.39. – (1) Spaţiile de învăţământ şi dotările din unităţile clinice sunt folosite de instituţiile de învăţământ publice cu titlu gratuit.

(2) Instituţiile de învăţământ private pot folosi spaţiile şi dotările unităţilor sanitare publice pe bază de contract cu titlu oneros, conform metodologiei elaborate de Ministerul Sănătăţii şi Familiei .”


Se propune ca art.39, care devine art.37,  să se reformuleze după cum urmează:

“Art.37. – (1) Spaţiile de învăţământ şi dotările din unităţile clinice sunt folosite cu titlu gratuit, pentru învăţământul universitar şi postuniversitar de specializare organizat în colaborare cu instituţiile de învăţământ publice.

(2) Instituţiile de învăţământ private pot folosi spaţiile şi dotările unităţilor sanitare publice pe bază de contract, conform metodologiei elaborate de Ministerul Sănătăţii  .”

Autori: doamna dep.Iulia Pataki (Grupul Parlamentar al UDMR)  şi dl.dep.dr.Ovidiu Brînzan (Grupul Parlamentar al PSD ) .


Prin renumerotare.

Pentru a se înlătura eventualele confuzii.



43.
Art.40

“Art.40. – (1) Se înfiinţează în subordinea Ministerului Sănătăţii şi Familiei, ca unitate cu personalitate juridică, Institutul de pregătire şi perfecţionare postuniversitară a medicilor şi farmaciştilor cu atribuţii în domeniul învăţământului postuniversitar medical şi farmaceutic.

(2) Finanţarea Institutului de pregătire şi perfecţionare postuniversitară a medicilor şi farmaciştilor se face din venituri extrabugetare.

(3) Structura organizatorică şi regulamentul de funcţionare al Institutului de pregătire şi perfecţionare postuniversitară a medicilor şi farmaciştilor se stabilesc prin ordin al ministrului sănătăţii şi familiei.

(4) În exercitarea atribuţiilor sale Institutul de pregătire şi perfecţionare postuniversitară a medicilor şi farmaciştilor colaborează direct cu departamentele de învăţământ postuniversitar ale universităţilor şi facultăţilor de medicină şi farmacie.”


Se propune ca art.40 să se elimine.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.dr.Liviu Dragoş (Grupul Parlamentar al PNL) , dl.dep.farm.Ion Burnei (Grupul Parlamentar al PSD ) şi doamna dep.dr.Ana Florea (Grupul Parlamentar al Minorităţilor Naţionale).


 Devine alin (2) la Art. 1.



44.
Art.41

“Art.41. – Învăţământul postuniversitar de formare şi instruire în domeniul sănătăţii publice şi a managementului sanitar se organizează de către instituţiile de învăţământ superior medico-farmaceutic şi Institutul de Management al Serviciilor de Sănătate  .”


Se propune ca art.41, care devine art.38, să se reformuleze după cum urmează:

“Art.38. – Învăţământul postuniversitar de specializare şi dezvoltare profesională continuă în domeniul sănătăţii publice şi a managementului sanitar se organizează de către Autoritatea Naţională pentru Coordonarea Învăţământului Postuniversitar Medical şi Farmaceutic Uman în colaborare cu instituţiile de învăţământ superior medical şi farmaceutic şi cu instituţiile sanitare acreditate de Ministerul Sănătăţii în acest scop.

Autori: doamna dep.Iulia Pataki (Grupul Parlamentar al UDMR) şi doamna dep.Constanţa Popa (Grupul Parlamentar al PRM).

Prin renumerotare.

Pentru precizarea corectă a acestor atribuţii.

45.
Art.42

“Art.42. – (1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii şi familiei ca rezidenţi în specialităţile corespondente disciplinei didactice sau în specialităţi conexe, dacă tematica concursului este similară cu cea a concursului de rezidenţiat pentru grupa respectivă de specialitate.

(2) Specialităţile corespondente, precum şi cele conexe unei discipline didactice se stabilesc prin ordin al ministrului sănătăţii şi familiei .

(3) Medicii şi farmaciştii încadraţi prin concurs ca personal neatestat în cercetare ştiinţifică medicală sunt confirmaţi ca rezidenţi în specialităţile corespondente dacă concursul este organizat cu avizul Ministerului Sănătăţii şi Familiei şi Academiei de Ştiinţe Medicale şi dacă sunt respectate tematica şi probele concursului de rezidenţiat.

(4) Doctoranzii cu frecvenţă sunt confirmaţi ca rezidenţi în specialitatea corespondentă, dacă la concursul de rezidenţiat deţin un punctaj cel puţin egal cu al ultimului candidat admis la grupa respectivă de specialităţi .”


Se propune ca art.42 , care devine art.39, să se reformuleze după cum urmează:

“Art.39. – (1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii ca rezidenţi în specializările corespondente disciplinei didactice sau în specializări conexe.

(2) Specializările corespondente, precum şi cele conexe unei discipline didactice se stabilesc prin ordin comun al ministrului sănătăţii  şi al ministrului cercetării , educaţiei şi tineretului.

(3) Medicii şi farmaciştii încadraţi prin concurs, în cercetare ştiinţifică medicală sunt confirmaţi ca rezidenţi în specialităţile corespondente dacă concursul este organizat cu avizul Ministerului Sănătăţii şi al Academiei de Ştiinţe Medicale .

(4) Doctoranzii cu frecvenţă sunt confirmaţi ca rezidenţi în specializarea corespondentă, care se stabileşte prin ordin al ministrului sănătăţii .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM)  şi Ministerul Sănătăţii .


Prin renumerotare.

Această precizare nu este necesară având în vedere că institutele de învăţământ superior medical şi farmaceutic organizează concursuri pentru ocuparea acestor posturi.

Pentru o exprimare completă şi corectă în concordanţă cu celelalte dispoziţii ale legii.

Această precizare nu este necesară având în vedere că unitatea sanitară organizează concursul cu avizul direcţiei de sănătate publică şi al Ministerului Sănătăţii .

Această precizare nu este necesară având în vedere că instituţiile de învăţământ superior medical şi farmaceutic organizează concursuri pentru ocuparea acestor posturi.


46.
Art.43

“Art.43. – (1) Taxele de instruire pentru rezidenţiatul nebugetat, competenţe, supraspecializări, educaţie medicală continuă şi cursuri postuniversitare sunt suportate de beneficiarii sau angajatorii acestora.

(2) Cuantumul taxelor de instruire prevăzute la alin.(1) se propune de instituţiile organizatoare şi se aprobă prin ordin al ministrului sănătăţii şi familiei sau ministrului educaţiei şi cercetării, după caz.

(3) Taxele de instruire se constituie în venit propriu al instituţiei de învăţământ organizatoare.”


Se propune ca art.43 , care devine art.40, să se reformuleze după cum urmează:

“Art.40. – (1) Taxele de instruire pentru specializarea prin rezidenţiat pe locuri nefinanţate de la bugetul de stat, pentru dobândire de competenţe, supraspecializări, educaţie medicală continuă şi cursuri postuniversitare, precum şi pentru obţinerea , cu taxă, a celei de-a doua specialităţi sunt suportate de beneficiarii sau angajatorii acestora.

(2) Criteriile de calcul al taxelor de instruire şi, după caz, cuantumul acestora, prevăzute la alin.(1) se stabileşte după cum urmează:

- pentru specializarea prin rezidenţiat şi dobândirea unei noi specializări, se propune de instituţiile organizatoare şi se aprobă prin ordin al ministrului sănătăţii sau ministrului educaţiei , cercetării şi tineretului , 

- pentru dobândirea de supraspecializări şi competenţe, se aprobă de către Autoritatea  Naţională pentru Coordonarea Învăţământului Postuniversitar Medical şi Farmaceutic Uman, la propunerea coordonatorilor naţionali acreditaţi 

- pentru cursurile postuniversitare ale Catedrelor, se propun de către Senatele universitare 

- pentru programele de educaţie medicală continuă, se propun de către organizatori şi se aprobă de către Autoritatea Naţională pentru Coordonarea Învăţământului Postuniversitar Medical şi Farmaceutic Uman.

(3) Taxele de instruire se constituie în venit propriu al instituţiei organizatoare, şi se distribuie conform contractelor între parteneri, sau, după fiecare caz enumerat în parte”.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) şi doamna dep.Iulia Pataki (Grupul Parlamentar al UDMR).
Prin renumerotare.

Pentru o exprimare corectă şi completă şi pentru corelare cu prevederile art.21 alin.(1), pct.21 din prezentul raport.

Pentru aplicarea corectă a prezentelor prevederi.

Taxa este aceeaşi la nivel naţional,indiferent de locul de desfăşurare al pregătirii şi se stabileşte  pe criterii curriculare unice, pentru fiecare specializare.
Taxa este aceeaşi la nivel naţional,indiferent de locul de desfăşurare al pregătirii şi se stabileşte  pe criterii curriculare unice, pentru fiecare program în parte.

Pentru corelare cu alin.(2).



47.
Art.44

“Art.44. –Ministerul Sănătăţii şi Familiei şi Ministerul Educaţiei şi Cercetării elaborează în termen de 30 de zile de la promulgare metodologia de aplicare  a prezentei legi.”


Se propune ca art.44, care devine art.41, să se reformuleze după cum urmează:

“Art.41. –În termen de 30 de zile de la intrarea în vigoare a prezentei legi, Ministerul Sănătăţii şi Ministerul Educaţiei, Cercetării şi Tineretului elaborează Norme metodologice de aplicare  a prezentei legi.”
Autori: doamna dep.Iulia Pataki (Grupul Parlamentar al UDMR) şi dl.dep.farm.Ion Burnei (Grupul Parlamentar al PSD ) .
Prin renumerotare.

Pentru rigoarea normei şi respectarea normelor de tehnică legislativă.

48.
Art.45 şi 46

“Art.45. – Prevederile prezentei legi se aplică tuturor unităţilor medicale sanitare cu activitate structurată de învăţământ superior medical şi farmaceutic uman.

Art.46. – La data intrării în vigoare a prezentei legi orice dispoziţii contrare se abrogă. “
Art.45 şi 46 devin art.42 şi 43.

Nemodificat.

Nemodificat.
Prin renumerotare.

49.
___
Se propune ca, în tot cuprinsul legii, sintagma “medico-farmaceutic” să se înlocuiască cu sintagma “ medical şi farmaceutic”, sintagma “cu profil medico-farmaceutic” cu sintagma “de profil medical şi farmaceutic”, sintagma “Ministerul Sănătăţii şi Familiei” să se înlocuiască cu sintagma “Ministerul Sănătăţii “, sintagma “ministrul sănătăţii şi familiei” să se înlocuiască cu sintagma “ministrul sănătăţii”, sintagma “Ministerul Educaţiei şi Cercetării” să se înlocuiască cu sintagma “Ministerul Educaţiei, Cercetării şi Tineretului”,  cea de ‘’ specialitate ‘’ să se înlocuiască cu 

‘’ specializare ‘’, cea de ‘’ obţinerea celei de a doua specialităţi ‘’ , cu ‘’ obţinerea unei alte specializări, în afara celei de bază ‘’.
Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale si Ministerul Sănătăţii.


Pentru folosirea terminologiei adecvate.



II. AMENDAMENTE RESPINSE

În cursul dezbaterii, comisia a respins următoarele  amendamente:

Nr.

crt.
Text iniţial
Text propus

( autorul amendamentului)
Motivare

0.
1.
2.
3.

1.
Art.21 alin.(1)
“Art.21. – (1)  A doua specialitate se poate obţine :

a) cu taxă, prin parcurgerea programei de pregătire, dacă specialitatea nu este înrudită cu prima specialitate pe care o are candidatul.

b) prin susţinerea examenului de la sfârşitul rezidenţiatului organizat pentru specialitatea respectivă, dacă aceasta este înrudită cu prima şi candidatul a efectuat pregătirea teoretică şi practică prevăzută pentru specialitatea respectivă.”

     _

2. Art.40 alin(1)
“Art.40 alin.(1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii ca rezidenţi în specialităţile corespondente disciplinei didactice sau în specialităţi conexe.
Ministerul Sănătăţii a propus ca art.21 alin.(1) din raportul comisiei să se reformuleze astfel:

“Art.21. – (1)  A doua specialitate se poate obţine  prin :

1. prin concurs, cu taxă;

2. Nemodificat.
3. lista specialităţilor înrudite se stabileşte de Ministerul Sănătăţii pe baza nomenclatorului specialităţilor medicale.”

Ministerul Sănătăţii a propus ca art.42 alin (1) care devine art.40 alin (1) din raportul comisiei să se reformuleze astfel:

“Art.40. – (1) Confirmarea în rezidenţiat a cadrelor didactice se face pe bază de concurs de rezidenţiat în     condiţia în care s-a clasificat în limita numărului de locuri publicat la grupa la care a participat. Confirmarea se face în specialitatea corespondentă catedrei în care este încadrat sau în specialităţi conexe.


1. ___

     2.  A  doua specialitate  total diferită de prima specialitate, înscrisă la pct.1, reprezintă o opţiune personală şi nu necesită un nou concurs. Pct.3 propus se regăseşte ca alin.(2) al aceluiaşi articol, deoarece este o reglementare distinsă.
1. ___

     2. Această precizare nu este necesară având în vedere că institutele de învăţământ superior medical şi farmaceutic organizează concursuri pentru ocuparea acestor posturi.

Comisia a propus , în unanimitate, aprobarea propunerii legislative privind formarea profesională şi pregătirea continuă a medicilor şi farmaciştilor.

                             PREŞEDINTE,                                                                                                    SECRETAR,

         DEP.ACAD.PROF.DR.MIRCEA IFRIM                                                                   DEP.FARM.ION BURNEI

